Igaüks otsib armastust
ja soovib seda meeleheitlikult leida.
Peame näitama neile, mida armastus endast kujutab.
Peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat armastust.
Üleloomulikku armastust.
Jeesus on armastus.
PATRICIA KING Igavene armastus
Tere tulemast me saatesse!
Mina olen Patricia King ja nii tore, et olete meiega.
Meil on täna väga eriline külaline, kes on ka mu sõber -
prohvet Stacey Campvell.
On ütlemata tore, et oled täna meiega.
Rõõm olla siin.
Oleme arutlenud juhtimis-teemade ja juhtide vastutuse üle.
Ajal, mille keskel elame,
on juhtidel enam kui oluline elada õigesti.
Rääkisime sellest, et kui juht teeb pattu,
siis selle tagajärjed ei mõjuta ainuüksi seda juhti.
Sageli on nii, et rahvas kannatab selle all palju rohkem.
Nii et juhid peavad võtma väga tõsiselt seda, kuidas nad elavad.
Viimased 10-20 aastat on selles mõttes olnud traagilised,
et nii paljud kõrgetel kohtadel olnud juhid,
kes on ülemaailmselt olnud teada-tuntud
kas meedia kaudu või muul moel
on saanud paljastatud kaksikelu elamise või patu tõttu.
See on olnud väga valus ja teinud haiget kõigile.
See teeb kõigile haiget ja lõhub nende kuvandi inimesest.
Paljud kaotavad selle tõttu isegi oma usu,
mis on kõige traagilisem.
Sest inimestel on ootus,
et kui juht on jumalakartlik, siis ta ka elab vastavalt,
järgides Piibli standardeid.
Kui aga juht ei tee seda, saavad inimesed haiget
ja nad ainuüksi ei lahku kogudusest, aga lähevad ära ka Jumala juurest.
Sageli, kui kellegi patt on toodud päevavalgele,
siis saab ilmsiks,
et nende elus pole olnud õiget distsipliini
ega tões elamist ja selle peegeldamist.
Nii on see viimased 20 aastat olnud üsna segadust tekitav,
kui üks lugu teise järel tuleb päevavalgele,
samas kui ühtegi sellist asja ei tohiks olla Kristuse Ihus.
Kuna aga oleme lihtsalt inimesed ja teeme ise oma valikuid,
siis selliseid asju ka juhtub.
Seetõttu tuleb nende suhtes olla ka armulised ja andestavad,
et juhid saaksid terveneda ja taastuda.
Tean, et osa me vaatajaid võivad olla olukorras,
kus te juhtisite mõnda kogudust või teenistust
või omasite riigi tasandil mõnda positsiooni
või olite ettevõtte juht
ja te langesite.
Langesite kas moraalselt
või langetasite valesid valikuid, mis tegid teistele haiget
ja te vajate tervenemist sellest kõigest.
Ja see ongi see, millest me tänane saade räägib -
mitte hukkamõistust,
vaid sellest, kuidas vaadata seda olukorda
ja mõelda, mida teha, kui juht langeb.
Mõelda, kuidas aidata kaasa nende taastumisele ja tervenemisele.
Nii et räägime sellest veidi.
Usun, et esimene asi, millest rääkima peaks,
on Jeesuse veres peituv vägi.
Mulle nii meeldib üks prohveteering ühelt sinu CD'lt,
mis kannab sõnumit Kristuse veres peituvast väest
ja sellest, kuidas see saab puhastada ning päästa.
Rääkides langenud juhist,
siis miks on nii oluline võtta omaks Kristuse veres peituv vägi?
Meil on oluline mõista,
milline võimas vägi peitub Kristuse veres.
See ei kata vaid meie patte, aga kogu maailma patte.
Jeesuse surmas ja veres peitub üks vägi,
mis suudab andestada iga viimse kui patu kogu maailmas.
Seda nii ajaloos, täna kui tulevikus.
See on see, kui palju väge peitub Kristuse veres.
Aga mitte vaid seda.
Jeesus on võimeline päästma "kõige hullemadki" patused,
kes pöörduvad Tema poole.
Vahet pole, mida oled teinud, millest iganes läbi käinud
või kuidas langenud -
kui pöördud tagasi Jumala poole
teadmises, et küsimus pole sinu tegudes,
vaid Jeesuse vere väes, mis suudab sind täielikult puhastada,
siis see tõesti ka puhastab sind.
Kui kuuleme näiteks uudistest mõnest pattu langenud juhist,
peame omama ka endas kindlust,
et Jeesuse veri suudab vabastada ja puhastada neid.
Me ei tohi kahelda selles,
vaid peame olema veendunud, et Ta on suurem kõigest juhtunust.
Mäletan ühe juhi langemist, mis tõi kaasa nii suure segaduse.
Kõikvõimalikud saated ja kogu meedia rääkis sellest
ning arvamusi ja hinnanguid oli kuhjaga.
Ma aga mõtlesin: "Jeesus, su veri on võimsam kui kõik see kokku.
See suudab lahendada kõige suuremadki jamad
ja muuta kõik vale jälle õigeks, kui vaid ise laseme sel juhtuda."
Me kõik võitleme ja igaüks meist kogeb kiusatusi.
Juba Paulus ütles:
"See hea, mida ma tahan teha, seda ma ei tee
ja halb, mida ma ei taha teha, seda ma teen.
Kes küll päästaks mind patust mu surmaihust?"
Kiusatus hiilib igaühe me ukse taga,
mistõttu mul pole mingit õigust vaadata kellelegi ülevalt alla.
Ma pean ainuüksi oma elu nimel
toetuma Jeesuse armule ja Tema vere väele.
Seetõttu, kui näeme kedagi võitlemas millegagi,
peaksime palvetama nende eest ja kutsuma neid meeleparandusele,
sest Jeesuse veres on vägi andestada neile kõige täiega
ja taastada nende elu nagu see Paulusegi puhul juhtus.
Aamen!
See on see evangeeliumi hea sõnum!
Meil on hea uudis!
Nagu kuningas Taavet, kes oli süüdi abielurikkumises ja tapmises.
Need on ikka väga, väga tõsised asjad.
Mooses oli samuti tapmises süüdi.
Ja ometi - Kristuse veri.
Isegi, et Taavet oli Vana Testamendi usklik,
elas ta siiski nagu Uue Testamendi pühak,
uskudes ning usaldades Jumala armu ja armastust.
Teine asi - usun, et sellistes olukordades
peab toimuma täielik patu paljastamine,
et tõeline tervenemine saaks aset leida.
Asjad mätsitakse sageli kinni
ja avalikkuse ette tuuakse vaid natukene,
aga mitte kogu lugu.
See aga on kui suurel taimel ülaosa maha lõikamine,
aga siiski juure maasse jätmine, mis võib uuesti esile tulla.
Nii usungi, et tõeliseks tervenemiseks ja taastumiseks
läheb vaja täit patu paljastamist.
Piibel räägib ka avalikust patu sõitlemisest.
See on osa meeleparandusest ja tervenemisest -
asja avalikuks tegemine.
See pole kellegi häbistamiseks, vaid ühe standardi hoidmiseks,
kus öelda: "Ma panin puusse!", et taastumine võiks alata.
Mulle meeldib avalikustamise juures ka see,
et see hoiab ka kõiki teisi Issanda kartuses,
sest see seab ühe standardi.
See pole nii: "Noh, mis seal ikka -
ta tegi pattu, aga sellest polnud midagi.
Ta jätkas samas vaimus, aga midagi ei võetud ette.
Nad isegi ei tunnistanud seda üles ja sellega tegeleti vaid osaliselt."
Kui inimesed hakkavad sedasi mõtlema,
tekkib ka arvamus, et nad võivad sama teha.
Kui aga olukorraga tegeletakse korralikult ja avalikult,
siis see paneb ka inimesi mõtlema, kas ja milliseid valikuid elus teha.
Minu puhul on nii, et kui teen mõne vea -
kui teen pattu sõna, mõtte või teoga,
siis kui saan tuua kogu selle loo päevavalgele
ja tegeleda sellega selliselt,
siis see annab mulle tohutu rahu.
Sellega on ühelpool, see on lõpetatud.
Kolmandaks - murtud ja kahetsev süda.
See on and Jumalalt.
Kui me mõistame, kui sügavalt me...
Nagu Psalmis 51, kus Taavet oli tõesti teinud pattu
ja ütles: "Üksnes sinu vastu olen ma pattu teinud."
Ta kuidagi teadis, et ta suurim patt oli Jumala vastu.
"Üksnes sinu vastu olen ma pattu teinud."
Selles palves oli nii palju ehedust ja sügavust.
Jumal otsekui möödus temast oma headuses,
mis lasi tal näha, kui valus see oli eelkõige Jumala jaoks
ja siis alles ta enda jaoks.
See oli kui and näha, mille Jumal talle andis.
Seetõttu ka, kui me tuleme Jumala juurde
ja vahel me teame oma mõistuses, et oleme midagi valesti teinud,
aga see pole jõudnud me südamesse,
siis vähemalt ma ise ütlesin: "Jumal,
palun anna mul kogeda tõelist murtust,
et ma tõesti pöörduksin sellest loost."
Küsimus pole vaid kahetsustundes seetõttu, et vahele jäin,
aga tõelises murtuses,
et ma ei tahaks enam kunagi seda jälle teha.
Ka ei tohiks me süüd teiste kaela ajada.
Tean üht juhti, kes saatis korda väga "sünge patu",
mis mõjutas muide kogu tema maa rahvast.
Tegu on mu kallite sõpradega
ja ma nii soovisin, et nad tuleks sellest välja.
Aga nad süüdistasid kõiki teisi ja mitte iseennast.
Mõtlesin: "Kus küll on teie murtus ja kahetsus?
Jumal armastab teid küll väga,
aga samas peate ka mõistma, mida olete teinud.
Sest probleeme poleks, kui te poleks teinud, mida tegite.
Peate võtma vastutuse ja tundma kahetsust selle pärast."
Ma olen näinud ka inimesi,
kes nutavad oma patu pärast ja paluvad andeks,
kuid siis lähevad ja teevad seda sama,
peaaegu et süüdistades kogudust haava pärast, mida endas kannavad,
mis omakorda haavab kogudust.
See on kui süüdistada kogudust,
et too pole andestav ega tee seda ja toda,
samas kui nad peaks ise võtma vastutuse tehtu eest.
Ainuüksi vabandamisest ja isegi nutmisest ei piisa,
kui sa ei mõista valu, mida su patt on teistele põhjustanud.
Inimesed reageerivad me patule ja me ei saa süüdistada neid selles
või oodata, et nad tekitaks meis paremat enesetunnet.
Kui teeme pattu, oleme ka ise 100% vastutavad.
Ühel mu sõbral oli väga suur kristlik teenistus,
kuid ta tegi pattu ja visati sõna otseses mõttes välja.
Ta küll läbis taastusprotsessi, olles murtud ja alandlik
ja seda oli imeline näha.
Ja ta on kuni tänaseni olnud hästi alandlik,
süüdistamata kedagi ning võttes täie vastutuse kõige eest.
See on mõjutanud ka tema ja ta pere isiklikku elu
ja samas nad ei süüdista kedagi, et neid teenistusse tagasi ei võeta.
Sest tegu on ühe inimese tegude tagajärgedes.
Usun, et selline vastutuse võtmine on vägagi tervislik.
See teeb sind puhtaks
ja isegi, kui kogu loo kohta küsitaks 5 või 10 aastat hiljem,
saad reageerida sellele alandlikkuses.
Sest see teema tõuseb ikka ja jälle üles
ja see jääbki nii kogu su eluks.
Kuna inimesed teevad erinevaid asju,
ei saa me oodata, et selle kohta ei küsitaks.
Aga räägime ka hüvitamisest ja lepitamisest.
Kui oled kellelegi haiget teinud, tuleb see ka heastada.
Ehk siis, mida saaks tagasi maksta või teha?
Kui ma olen süüdlane, siis mida ma saaks teha,
et aidata inimestel saada terveks minu tekitatud kahjust?
Sakkeus.
Sakkeus maksis kõik tagasi ja seda isegi neljakordselt.
See on tõeline hüvitamine - teha tasa nii palju kui suudad.
Mulle meeldib, mida Jim Baker tegi,
kui ta pani oma raamatu pealkirjaks "Ma eksisin" (ing. k. "I was wrong").
Tead, kuidas see tervendas kogu Ameerika hinge -
nii usklike kui mitteusklike oma.
Rahvas tundis: "Lõpuks ometi võttis keegi vastutuse."
ja see oli juba kui kõige hüvitamine ning imeilus asi.
See on tõeliselt tervendav, kas pole?
Meie saate teises osas aga
tahame rääkida neist, kes on saanud haiget juhtide poolt
ja mis Jumalal on nende jaoks varuks, et neid tervendada.
Kuid selle osa lõpetuseks veel 3 punkti.
Eksinud juhtidel on oluline leppida distsiplineerimise ja tsensuuriga.
Leppida sellega ja mitte panna vastu või põgeneda selle eest.
See tekitab muide väga hea tunde,
kui oled läbinud ühe korraliku distsiplineeriva protsessi.
Järgmine mõte: olla vaba kõigest hukkamõistust, süüst ja häbist.
Jah, kui oled langenud, tuleb sellega ka tegeleda,
aga sa ei saa lasta saatanal end pidevalt hukka mõista
ja häbistada,
vaid sa pead astuma vastu sellele,
kuna see pole Jumala tahe, et elaksid selle kõigega.
Ja viimaseks: kogudusse naasemine
ja võimalusel ka oma positsioonile naasemine.
See on täiega imeline, kui selline taastumine on võimalik,
kuigi igakord mitte.
Mäletan juhtumit ühest kogudusest,
kus pühapäevakooli õpetaja oli seksuaalselt käppinud üht last.
Lapse vanemad said teada, kuid andsid siiski andeks,
mispeale koguduse vanempastor
lasi sel õpetajal jätkata pühapäevakoolis,
mis mu meelest polnud üldse tark tegu.
Sellisel puhul polnud positsiooni taastamine tark.
Nii et me vajame tarkust selleks,
kuigi, kus iganes võimalik, on imeline, kui kellegi koht saab taastatud.
Siinkohal väike paus ja oleme kohe tagasi.
Annetades Patricia teenistusele 25 dollarit,
saad sa Patricia raamatu "Pruut seab end valmis".
See on võimas ilmutus sellest, kes sa oled Kristuses
ja milline vägi peitub su palvetes.
Lisaks sellele saad ka CD
"Langenud juhtide tervenemine ja taastumine".
Täpsem info Patricia kodulehelt, mis on nähtav ekraanil.
Usun, et paljud me saate vaatajad
on saanud haiget oma juhtide poolt
ja mul on väga kahju selle pärast,
sest olen ka ise juht ja tean, et olen inimestele haiget teinud.
Nii iseenese tahtmata kui isegi teadmata.
Vahel me ütleme või teeme midagi ilma sellele isegi mõtlemata,
aga teistele teeb see haiget.
Teie valu aga on väärt, et sellega tegeleda,
sest Jumal tahab, et oleksite terve ja terviklik.
Ta tahab, et oleksite vaba.
Usun, et me kõik oleme juhtide poolt haiget saanud.
Mina küll olen.
Samas olen ise juht, kes on teistele haiget teinud.
Haiget saanud inimesed teevad aga teistele haiget.
Selline see inimkond kord juba on.
Tahaksin kõigi nende käest, kes on saanud juhtide poolt haiget,
paluda andeks.
Paluda andeks kõigilt neilt, kellele ma ise olen haiget teinud,
sest ma tean, et ma pole täiuslik ja ma olen eksinud.
Aga ka kõik teised, kes on haiget saanud,
olles täie siirusega usaldanud oma juhte
ja panustanud neisse kogu hingest, andes nii palju oma elust
ja saanud siis hoopis haiget.
Tahan kõigi juhtide nimel paluda andeks te käest.
Palun andke meile andeks, et oleme eksinud te vastu.
Nii tahame ka anda inimestele teatud vahendid,
mis aitavad neil terveks saada.
Teame nii paljusid inimesi, kes on oma valusse lõksu jäänud
ega liigu veel 20 aastat hiljemgi oma elus edasi,
kuna nad pole tegelenud oma valuga ja pole seetõttu ka tervenenud sellest.
1. Valu on miski, millega peab tegelema.
Kui oled saanud haiget, tuleb sellega ka tegeleda.
Jumal tahab, et see asi saaks korda.
See on nagu tsükkel.
Sa oled algselt mõne valu, juhi või kuritarvitamise ohver,
aga kui sa sellega ei tegele, andes andeks ja lastes sel minna,
pöördub see asi su enda vastu
ja see ongi see, mida saatan soovib -
et kogeksime pidevat valu ja pettumuse tsüklit
täis andestamatust ja kibestumist.
Keegi peab sellele tsüklile lõpu tegema.
Ja siin tulebki andestus mängu.
On ülimalt oluline andeks anda.
Olen kuulnud inimesi ütlemas: "Ma ei suuda!
See, mida mulle tehti, on lihtsalt andestamatu!"
Samas on kogu Piibel ja Jeesuse õpetused
väga selged selles osas, mis puudutab andestust.
Jeesus ütleb Matteuse 18. ptk.'s, et kui me ei andesta,
sattume ise piinarikkasse vangi.
Andestamatus teeb eelkõige haiget meile endile.
Rohkemgi veel kui inimesele, kellele me ei andesta.
See teeb meile haiget,
aga Jeesus tahab vabastada meid kõigist pattudest
ja eriti veel andestamatuse patust.
Paulus ütles, et me suudame kõike.
Sa suudad andestada. See on võimalik.
Sest sa suudad kõik läbi Kristuse, kes annab sulle selleks jõu.
Jeesus ütleb Markuse 11:26:
"Kui te aga ei anna andeks,
siis ei anna ka teie Isa, kes on taevas, teie eksimusi teile andeks.”
Need on Jeesuse enda sõnad
ja need on ikka päris karmid.
Aga see on Jumala Sõna.
Jumal õpetab meile oma tarkuses,
kuidas olla vaba teiste poolt põhjustatud valust
ja see käibki läbi andestuse nagu Tema on meile andestanud.
Ta on andestanud meile kõik meie patud,
mistõttu meie peaks samuti andestama teistele.
3. Me peame loobuma solvumistest ja kaitsepositsioonist oma südames.
Üks asi on andestada teistele nende eksimused,
aga kas mitte ka me ise pole eksinud, kui oleme endiselt solvunud.
Solvumine ei tekki niisama - me ise otustame solvuda.
See on päris raske teema,
sest kui sulle on haiget tehtud,
sa tõmbud tagasi ega taha enam olla seal.
Ühtlasi püüad sa igati õigustada, miks sa ei ole valmis andestama.
Lihtsam on rääkida sellest, mida teine tegi
ja muudkui kedrata sellest eksimusest pöörates ka teised selle inimese vastu.
Selle asemel, et lasta sel minna ja usaldada see Jeesuse hoolde,
kes ütles: "Kättemaks on minu käes
ja mina tasun igaühele ta tegude mööda."
Nii et usaldagem siis Teda ja laskem Tal teha seda.
Jäädes solvunuks mõjutame sellega ka teisi,
sest mürk levib täiega.
Jumal aga ei soovi seda,
sest sel juhul teeb see veelgi enamatele haiget.
4. Me peaks iseenda üle vaatama,
sest sageli on kergem näha seda, kuidas teine meie vastu eksis,
aga mitte seda, mida me ise oleme teinud
ja kas meis endis oli ehk midagi, mis andis selleks alust.
Igakord, kui olen haiget saanud,
võtan aega, et vaadata Jumala ees ka oma südamesse,
paludes, et Ta katsuks mind läbi
ja näitaks, ega mu enda elus ole asju, millega peaks tegelema.
See on jälle päris raske.
Jeesus ütles, et tõmbaksime esmalt palgi enda silmast.
Sest fakt on see,
et pindu teise silmas on lihtsam näha kui palki enda silmas,
sest me oleme nii harjunud oma palgiga,
mis mõjutab kogu me maailmavaadet.
Seetõttu peaksime paluma teisi oma "pimekohtade" osas:
"Kui sa tõesti armastad mind, siis palun ütle, mis lugu sellega on."
Olen ise teinud sama oma meeskonna ja perega,
paludes, et nad annaks mulle teada,
sest ma tõesti igatsen elada Jumala ees püha elu.
Sest eriti, kui oleme haiget saanud, tõuseb igasugu asju pinnale,
nii et see on ka hea võimalus saada kõigest muustki terveks,
kui neid asju näeme.
5. Fakti konstanteerimine armastaval moel.
Kui juht on sulle haiget teinud,
on ühtpidi hirmutav talle sellest teada anda.
Samas aga usun, et see oleks õige ja aus.
Seda tuleb teha õigesti
ja paljudele delikaatsetele asjadele tähelepanu pöörates,
aga samas usun,
et selle armastaval moel tegemine on siiski oluline.
Seda siis, kui su südames pole enam mingit viha
ja sa suudad suhelda valuvabalt
ning mitte ärrituda, kui nad ei näe asju nii nagu sina.
Aga usun, et juhil oleks oluline näha, kuidas ta on sulle haiget teinud.
See on oluline ja usun, et võti selleks peitub armastavas südames.
Sest kui me lendame peale vihase ja haavununa,
mõeldes: "Aga ma talle alles ütlen!",
siis nad pole võimelised seda vastu võtma.
Olin alles ise hiljaaegu olukorras, kus pidin minema juhi juurde
ja rääkima temaga.
Palusin, et Jumal kõrvaldaks mu südamest kõik liigse,
et suudaksin rääkida vaid tõtt, tehes seda armastuses.
Sest kui me räägime tõtt armastuses, on teistel seda ka lihtsam vastu võtta.
Kui aga kuulutame tõde vihast ja solvumisest lähtuvalt,
jääb kogu tõde viha ja kibestumise alla peitu.
Nii palusingi Jumala abi selleks, et tuua tõde armastuses esile,
et juht võiks saada vabaks ja taastatud
ja näha tõde valu osas, mida ta põhjustab.
Mitte vaid mulle, aga paljudele teistelegi.
Nii et seda on oluline teha.
See aitab kaasa ka su enda tervenemisele,
kui tead, et oled suutnud selle info ja tunde edasi anda
ja seda sõltumata sellest, mida nad siis selle peale teevad.
Sest paljud asuvad esimese asjana enesekaitsele
ja süüdistavad isegi sind.
Nad pööravad selle loo ümber süüdistades hoopis sind,
mistõttu peab olema valvel, et mitte minna kaasa sellega,
aga olla kaitstud Jumala armastuse kilbi poolt
ja mitte võtta vastutust nende reageeringu eest.
Meie vastutus on anda neile teada, mida nad on teinud,
sest see võib tuua kaasa lepituse.
Kohe kindlasti aga vabastab see sind ennast.
Täiesti.
Samas see kasvatab tõde ümberringi.
Isegi, kui reageering pole nagu oodatud,
on tõe esile toomisest alati kasu.
Ja siis see on Jumala kätes. - Just nii.
6. Palvetamine haavatud kohtade eest.
Me pole igakord võimelised ise tervenema
ja vajame seetõttu, et keegi palvetaks me eest.
On oluline saada abi, kui seda vajame,
et saada lahti leinast või hinge kahjustustest.
Saada abi kelleltki küpsemalt kui me ise.
Nõustamine on oluline ja me vajame seda,
sest me kõik saame haiget.
Minge oskuslike inimeste juurde.
Ütlen sageli prohvetitele, keda ma koolitan,
et nõustamine on nii oluline.
Me oleme prohvetid, mitte pastorid
ja seetõttu me pole kõikse paremad hingehoidjad.
Kuid me vajame inimesi, kes räägiks me ellu
ja aitaks meil saada lahti me hingehaavadest,
et me ei teeks kellelegi oma prohveteeringutega kahju.
Võtame siinkohal selle loo kokku ja siis ka prohveteerime inimeste üle,
aga tahan öelda veel, et ärge tõmbuge endasse.
Ära tõmbu endasse, kui oled haiget saanud.
Liigu ikka edasi ja sa saad sellest valust üle,
aga ära lase saatanal röövida sinult su saatust
tänu valule, mida mõni juht on põhjustanud.
Lihtsalt liigu edasi.
Otsi kinnitavaid suhteid, sest need annavad rohkelt väge.
Võta aega, et lihtsalt "liguneda" Jumala kinnitavas sõnas ja headuses,
ammutades Tema tervendavast armastusest.
Usun, et neist asjadest võib olla abi valust tervenemisel.
Ühtlasi tahan tutvustada oma raamatut "Pruut seab end valmis"
See räägib sellest, kuidas elada õiget elu Jumala ees.
See sobib nii juhtidele kui mitte juhtidele.
Sobib kõigile, kes armastavad Jeesust
ja tahavad olla valmis Ta jaoks puhta ja joondunud südamega,
kui Ta oma Pruudile järele tuleb.
Usun, et siin on palju tõde, mis teeb inimesed vabaks.
Ühtlasi on mul CD'l üks audioõpetus, mida oleks samuti hea omada.
"Tervenemine juhtidele ja neile, kes on saanud juhtide poolt haiget"
Katsime tänases saates vaid mõned üksikud punktid,
kuna me aeg on piiratud,
aga see CD on palju detailsem,
kus on palju infot, palveid ja ka deklaratsioone, mida kuulutada.
Oleme nii tänulikud te toetuse eest sellele saatele.
Ilma teieta ei saaks seda tehagi,
nii et teie rahaline toetus on ülimalt oluline me jaoks.
Nii et kui annetate me teenistusele 25 dollarit või rohkem,
saadame teile nii selle raamatu kui CD tasuta.
Olen kindel, et teile meeldib see ja see on teile ka abiks.
Nüüd aga tahan palvetada teie eest, kes on juhtide pool haiget saanud.
Kogen, kuidas keegi teist oli kutsutud teenistusse.
Tegu oli prohvetliku teenistusega
ja sulle anti koguduses isegi vastav positsioon.
Siis aga su juht alandas sind avalikult
ja see hävitas su.
Sul polnud aimugi, et neil võiks olla midagi su vastu,
see hävitas su ja sa pole saanud tagasi jalule.
Jumal annab sulle just praegu väe andestada oma juhile,
aga samas ka väe tõusta jälle ja jätkata oma teekonda.
Asjad võtavad uue pöörde.
Jumal armastab sind.
Sa ei teinud midagi valesti. Tegu oli vaid arusaamatusega.
Jumal aga ütleb: "Tõuse ja jätka oma teed!"
Tahan kõneleda juhtidele, kes elavad patus,
isegi, kui keegi ei tea sellest.
Olete hoidnud seda salajas, aga see ajab teid hulluks,
sest teate, et see on vale nii Jumala kui koguduse suhtes.
Te isegi ei taha seda teha nagu Paulus ütles.
Olgu siis öeldud, et Jumalas on lootust.
Esmalt aga leidke usaldusväärne inimene,
kellele oma eksimus üles tunnistada, et see asi saaks paljastatud.
Jumal annab sulle julguse juba täna
tunnistada see üles ja tuua see päevavalgele,
uskudes, et Jumal saab sind täienisti taastada
ja su ümber koonduvad inimesed, kes aitavad sind sellest patust välja
ja alustada ka puhtalt lehelt Jeesusega.
Aitäh, et olite meiega
ja rohkem kui midagi muud, pidage meeles üht:
Jumal armastab teid igavese armastusega.
Ta tõesti teeb seda.
Jumal on meiega nii keset me tõuse kui mõõnasid
ja seda ühe ja sama sõnumi ning armastusega.
Nii täname ka Jumalat tervenemise eest,
mida saate eelolevatel päevadel kogema
ja kuidas saate aidata teisigi nende tervenemisel.
Olge õnnistatud ja näeme jälle!
Tõlge: A. Raukas